paragraph_text: Za glavnog suradnika je imao javnog djelatnika i mecenu Božidara Vujića. List je imao velikih teškoća u poslovanju, jer je držao niske pretplate, ciljno tržište - bunjevački i šokački Hrvati su bili nacionalno neosviješteni te se nisu pretplaćivali, a pritisci ugarskih vlasti su bili veliki. Stoga su Milodanović i Vujić zamolili biskupa Strossmayera da ih financijski pomogne, što je ovaj i učinio, nakon što se konzultirao s Ivanom Antunovićem, koji je također financijski pomagao tiskanje ovih novina, iako nije imao dobrih osobnih iskustava s Milodanovićem.